**status quo**

*Bogdan Istrate*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cobor pe coastele magazinului ce tocmai s-a închis

în locul lui s-a făcut o casă de pariuri sportive

și de înjurături ce se schimbă în funcție de

starea vremii

tu ai ceasuri în loc de sâni

un fus orar e de neajuns pentru a te spânzura

ascultând melodia preferată

purtând hainele preferare

de uscătorul din baie

mă sprijin de liniile de la wi-fi

aștept pe fundal un sunet de sticlă spartă

certurile nu au fost niciodată mai distractive

îmi pun o pereche de pantaloni

și mă gândesc la cărțile pe care nu le-am citit

la un om rahitic

ce traversează strada

oprindu-se din când în când să miroasă benzina

de pe jos